Simpanssi on surmattu -
Ngogon alueen sydämessä.
Se on Pork Pie.
Tämä tarkoittaa, että tappajat pääsivät Ngogon lauman reviirille huomaamatta.
Vain yksi ryhmä voi olla teon takana.
Se ryhmä on Ngogon simpansseille liiankin tuttu.
Lännen simpanssit.
Ngogossa on syttymässä sota.
SIMPANSSIEN IMPERIUMI
LÄNTINEN NGOGO
KAKSI PÄIVÄÄ AIEMMIN
Ngogon länsialueen simpanssit ovat erillinen ryhmä.
Sillä on oma reviirinsä.
Lännen simpanssit ovat erilaisia.
Lauma on paljon pienempi kuin Jacksonin johtama.
Se kuitenkin pitää yhtä.
Yhtenäisyys antaa sille voimaa.
Laumassa on kahdeksan aikuista urosta.
Keskialueen ryhmässä niitä on 24.
Naarassimpanssit seisovat urosten rinnalla -
ja puolustavat lauman reviiriä.
HUTCHERSON IKÄ: 27
Ryhmässä on vahva alfauros, Hutcherson.
Se on erilainen kuin Jackson -
eikä dominoi laumaa samalla tavalla.
Täällä valta jakautuu tasaisemmin.
Kaikilla aikuisilla uroksilla on tärkeä rooli.
GARRISON IKÄ: 44
Garrison on yksi uroksista.
Se alkaa olla jo iäkäs, mutta ikä tuo mukanaan viisautta.
Se tuntee Ngogon jokaisen puun.
Sen päässä on koko metsän kartta.
Jos jossain on ruokaa,
Garrison löytää sen.
Ruoan etsintä on työlästä.
Saalis jää usein laihaksi.
Tällä kertaa Garrison on johtanut lauman harvinaisen herkun luo.
Simpanssit ovat hulluina hunajaan.
Hunajaa on kuitenkin niukasti. Se ei riitä koko lauman ruokkimiseen.
Siihen tarvitaan hedelmiä.
PORK PIEN KUOLINPÄIVÄ
Kypsät hedelmät ovat Ngogon tärkeintä ravintoa.
Arvokkaimmat hedelmäpuut ovat lännen simpanssien reviirin laidalla.
Rajan takana on Jacksonin lauman reviiri.
ROLLINS IKÄ: 35
Rollins johtaa läntisen ryhmän partiointia.
Se on vartioinut reviirin rajoja jo vuosikausia.
DAMIEN IKÄ: 14
Damien on sen pikkuveli.
Se on vasta teini-iässä.
Se on silti jo vahva,
itsevarma -
ja älykäs.
Kun lauma uskaltautuu rajaseudulle,
tämä vaikuttava veljeskaksikko näyttää muille tietä.
Rajan tuntumassa Garrison tarkkailee laumaansa.
Nyt ollaan rajaseudulla.
Myös Jacksonin lauma ruokailee täällä, joten alue on vaarallinen.
Riski kannattaa silti ottaa.
Valtava viikunapuu notkuu hedelmistä.
Juuri sellaista lauma on kaivannut.
Valtaosa laumasta syö tyytyväisenä.
Rollins ja Damien eivät syö.
Partioinnissa on kyse paitsi resurssien suojelemisesta,
myös muusta.
Simpanssit laajentavat reviiriään aina kun mahdollista.
Se onnistuu käymällä kilpailijoiden kimppuun.
Etu on isomman ryhmän puolella.
Siksi Rollins ja Damien eivät voi liikkua yksin.
Muiden urosten on seurattava niiden kannoilla.
Nyt ollaan keskialueen lauman reviirillä.
Pieni ryhmä ei voi tietää, montako vihollista vastaan tulee.
On edettävä hiljaa ja varoen.
Damien on tuntenut Rollinsin koko ikänsä.
Niiden välillä on vahva yhteys.
Vaarallisissa tehtävissä se voi pelastaa ne kuolemalta.
Partio on kuullut jotain.
Se on Pork Pie.
Se on yksin.
Ihmisten tavoin simpanssit ovat sosiaalisia olentoja.
Ne eroavat meistä siinä,
että solmivat suhteita vain oman laumansa sisällä.
Ne jakautuvat reviiritietoisiin laumoihin.
Ne kilpailevat luontaisesti luonnonvaroista.
Vihollislaumojen jäsenet ovat ulkopuolisia olentoja,
jotka tulee tuhota.
Simpanssien elämä on loputonta konfliktia.
Läntisen lauman silmissä Pork Pie oli ulkopuolinen.
Kun se yllätettiin yksin,
sen kohtalo oli sinetöity.
Simpansseissa on kaksi puolta.
Rollinsin kaltaiset aikuiset voivat olla lempeitä ja leikkisiä,
mutta myös julman väkivaltaisia.
Väkivaltainen puoli on yhteisölle välttämätön.
Reviirisotia ei käydä vaurastumisen toivossa.
Ne ovat selviytymistaistelua.
Lännen simpansseilla on monta suuta ruokittavana,
ja lauma vain kasvaa.
Lauma tarvitsee lisää maata -
ja ruokaa.
Vihollislauma on suurempi ja vaikutusvaltaisempi.
Lännen simpanssit ovat toistaiseksi altavastaajia.
Lännen lauma on ehkä pienempi,
mutta se on yhtenäinen.
Ryhmässä vallitsee yhteishenki.
Jäsenet tukevat toisiaan.
GARBO IKÄ: 65
Garbo on Ngogon vanhin simpanssi.
Kuudenkymmenenviiden vuoden ikä on uskomaton saavutus.
Garbo tekee yhä osansa yhteisössä.
Sen poika on lauman alfauros.
Hutchersonin tuella Garbo elää hyvää elämää -
ja saa kunnioitusta muilta.
Garbolla on toinenkin poika.
Richmond.
IKÄ: 34
Sekin huolehtii emostaan -
omista ongelmistaan huolimatta.
Nuoruudessaan Richmond menetti kätensä salametsästäjän ansaan.
Päivittäiset toimet ovat sille vaikeampia.
Se on silti menestynyt elämässään.
Richmond oli lauman alfauros,
kunnes nuorempi veli vei sen paikan.
Sillä on silti yhä vaikutusvaltaa.
Länsilaumassa on vain vähän aikuisia uroksia.
Se on vaarassa, jos konflikti keskilauman kanssa eskaloituu.
On myös nousevia kykyjä.
BERGL IKÄ: 10
Matka ei välttämättä ole helppo.
Bergl on orpo.
Se joutui aikuistumaan varhain -
ja oppi selviytymään.
Keskenkasvuisena uroksena -
Bergl kokee muutoksia ja tahtoo vaikutusvaltaa.
Se pyrkii antamaan näytöksiä voimistaan.
Sen kannattaisi varoa.
Käytös alkaa herättää huomiota.
Tässä vaiheessa nuoren uroksen elämää -
vanhemmat urokset alkavat kokea ne uhkaksi.
BUCKNER IKÄ: 21
Berglin pienet näytökset voivat aiheuttaa sille vaikeuksia.
Jonain päivänä aggressiivisuudesta voi olla hyötyä vihollisia vastaan.
Toistaiseksi sen on muistettava paikkansa,
mistä käden vamma muistuttaa.
Myös Joya on orpo.
JOYA IKÄ: 10
Se on Berglin ikäinen.
Sekin on muuttumassa.
Sille on kehittymässä äidinvaisto.
Se tahtoo auttaa pikkuisten hoidossa.
Sillä ei ollut omaa äitiä.
Siksi sen taidoissa on toivomisen varaa.
Lauma kuitenkin suhtautuu Joyaan kärsivällisemmin kuin Bergliin.
Se voi ottaa mallia kokeneista emoista.
CARSON IKÄ: 27
E.O. IKÄ: 3
Carsonilla on jo kaksi poikasta,
ja se odottaa kolmatta.
Se on hyvä äiti, mutta täällä lännessä se ei riitä.
Se partioi urosten kanssa -
ja metsästää myös.
Länsilauma metsästää yhdessä.
Urokset ja naaraat työskentelevät rinta rinnan.
Mustavalkoiset gueretsat eivät ole helppo kohde.
He ovat nopeita ja ketteriä.
Niiden pyydystämiseksi on tehtävä yhteistyötä.
Metsästys on rankkaa Richmondille.
Vaiva kuitenkin palkitaan.
Metsästys onnistui.
Lauma jakaa lihan latvustossa.
Jos Richmond tahtoo osuutensa, se on kiivettävä hakemaan.
Garbo oli liian vanha metsälle, mutta saa silti osansa.
Garbo elätti Richmondia poikasena.
Nyt Richmond elättää sitä.
Elämä Ngogossa on raskasta.
Perheen tuki tekee kaikesta helpompaa.
Simpanssit kiintyvät yleensä emoonsa.
Berglillä ei ole perhettä.
Kaikki urokset kokevat tämän vaiheen.
Ne ottavat köniinsä muutaman kerran.
Orvolla on kuitenkin vaikeampaa.
Berglillä ei ole emoa lohduttamassa.
Se viettää aikansa yksin.
Ongelma ei ole vain läheisyyden puute.
Turkin hoito on tärkeää terveydelle.
Ilman sitä Bergl on vaarassa.
Simpanssit eivät yleensä liiku sateessa,
mutta lännen simpanssit eivät nyt suojaudu.
Ne saavat energiaa myrskystä.
Niiden ryhmä vahvistuu.
Bergl on yhä yksin.
Se on sairastunut.
Sen kasvoissa on loisen aiheuttama tulehdus.
Se tarvitsee apua.
Sukeltaja-antiloopit pelkäävät yleensä simpansseja.
Tässä tilassa Bergl ei kuitenkaan ole uhka.
Lauma ei ole huomannut Berglin katoamista.
Yksi simpanssi on poikkeus.
Vanhetessaan urokset tulevat vähemmän aggressiivisiksi -
ja lempeämmiksi.
Toisinaan ne ottavat orvon simpanssin siipiensä suojaan.
Lauma tarvitsee Bergliä.
Jos se haluaa löytää paikkansa, sen on hillittävä aggressiivisuuttaan.
Kokeneen Garrisonin tuella sillä on toivoa.
Joya viettää yhä enemmän aikaa poikasten kanssa.
Se opettelee taitoja oman perheen perustamista varten.
Bergl ja Joya ovat aikuistumassa.
Ne hakevat omaa rooliaan simpanssiyhteisössä.
Yhteisö tarvitsee ravintoa.
Siksi tänään, kuten joka päivä,
lauma lähtee etsimään ruokaa.
Damien on löytänyt jotain.
Kyseessä ei ole mikä tahansa hedelmä,
vaan tähtiomena.
Se on Ngogon harvinaisinta herkkua.
Puut kantavat hedelmää muutaman vuoden välein.
Ajoitus on arvaamaton, mutta satokaudella -
ravintoa on tarjolla yltäkylläisesti.
Useimmat tähtiomenapuut -
sijaitsevat rajan takana Jacksonin lauman reviirillä.
Lännen lauman urokset tietävät, mistä ne löytää.
Monien vuosien ajan -
puut ja maa niiden ympärillä -
kuuluivat niille.
On koittanut aika -
vallata alue takaisin.
Tekstitys: Anne Aho